**ДО**

**ДЕКАНА НА………………………**

**ДИРЕКТОРА НА**

**……………………………………..**

**КОПИЕ: ДО**

**ГЛАВНИЯ СЧЕТОВОДИТЕЛ**

**НА..............................................**

**КОПИЕ: ДО**

**РЪКОВОДИТЕЛЯ НА**

**СТУДЕНТСКА КАНЦЕЛАРИЯ**

**ПРИ............................................**

**УВАЖАЕМИ/А ………………………….,**

Във връзка с приложението на ПМС №90/26.05.2000г.и предоставеният ми Доклад на СС с вх. № ВК-1489/15.10.2020 г., относно критериите за определяне на студентите, които ще получават стипендия за зимен семестър на учебната 2020/2021г. и приложеният протокол на Комисията назначена с моя заповед № РК36-3921/16.10.2020г.,

**Ви уведомявам :**

Комисията определя две категории стипендии на учащите се в редовна форма на обучение:

**I категория**

За студенти с успех Отличен **/ 6.00 /,** през последните два семестъра без оглед на дохода - в размер на **130** лв . и изплащането на стипендиите ще бъде за сметка от собствените средства на звеното.

**II категория**

За студенти с успех / **5,00-5.99/** през последните два семестъра и доход на член от семейството за периода 01.03.2020 г. до 31.08.2020г вкл.., - стипендията е в размер на **115 лв.**

Като тяхната класация се извършва по следната формула, до изчерпване на средствата за всяко звено : ( S1 + ( S2 \* успеха) ) = на определен брой точки, където S1 = 1, при месечен доход на член от семейството над **915лв**.

**= 2, при месечен доход на член от семейството между 610лв. и 915 лв.**

**= 3, при месечен доход на член от семейството между 363лв. и 610 лв.**

**= 4, при месечен доход на член от семейството под 363лв.**

**Сумата 363 лв. доход на член от семейството е определена с решение на МС , Постановление №275/01.11.2019 г. за праг на бедността за 2020 г.**

S2 = 1, при успех от 5.00 до 5.49

= 2, при успех от 5.50 до 5.74

= 3, при успех от 5.75 до 5.99

В случай на равен брой точки при низходящо класиране, допълнително условие е най-високо декларирания успех от кандидатите.

**Социални стипендии:**

Социална стипендия се отпуска със заповед на Ректора без оглед на успеха, но с изискване средно-месечен доход на член от семейството за периода 01.03.2020г. до 31.08.2020г.вкл. не по- висок от **650** лв., както следва:

1.На несемейни студенти, без двама родители, на студенти – инвалиди и студенти с двама родители – инвалиди, и на студенти с един родител, който е инвалид, а другият родител е починал и на студентите, които до пълнолетието си са отглеждани в домове за деца лишени от родителски грижи –– в размер на **90 лв**.

/**Студенти, които до пълнолетието си са отглеждани в домове за деца лишени от родителски грижи не представят документ за доход на родителите си/.**

2. Студентките майки запазват правото си за получаване на стипендия до края на учебния семестър, в който детето навършва 6- годишна възраст**.**

а. Когато съпругът е учащ се на редовно обучение на място финансирано от държавата, войник или нетрудоспособен, или когато самите те са самотни майки / майки с деца до 6 годишна възраст, чийто баща е неизвестен/, овдовели или разведени – в размер на **90** лв.

б. Във всички останали случаи – в размер на **80** лв.

в. Право на стипендия в размер на **90** лв. имат студентите-бащи с. Дете до 6 годишна възраст, когато майката не е студентка, починала е или упражняването на родителски права е предоставено на бащата студент.

3. В съответствие с ПМС № 9 / 20.01.2007г. на студенти до 27г.възраст, редовна форма на обучение, чийто родители са кадрови военнослужещи, участващи в международни мисии, в периода в който родителя отсъства – в размер на **90** лв.

4.Български докторанти, обучаващи се на места, субсидирани от държавата, получават месечни стипендии в размер на **500** лв.

5. Студенти-чужденци, приети за обучение по междуправителствени спогодби за образователен, научен и културен обмен – месечна стипендия в размер на **240 лв.**, съгласно ПМС в сила от 01.01.2019г.Студентите приети по ПМС-103 и ПМС-228 и по междуправителствени спогодби I курс получават стипендия без оглед на успеха

**Изисквания към кандидатите :**

1.За стипендия могат да кандидатстват само студентите, които са положили успешно всички изпити. Успешно положен е изпит с оценка различна от Слаб /2.00/ .

2.За доказване на средно-месечния доход на член от семейството се изискват служебни бележки на родителите за периода 01.03.2020г- 31.08.2020г. вкл. Документът да бъде с изходящ номер и печат.

3.За безработни родители се представя документ от НАП за осигурителния доход за периода 01.03.2020г- 31.08.2020г. вкл.

4.За студентите в циклична форма на обучение /IV-VI курс на Медицински факултет /се използват оценките от изпитите от предходната учебна година

4.Нулев брутен доход не се приема, с изключение на студентските семейства.

5.Когато студентката –майка няма сключен граждански брак, тя представя актуално удостоверение за семейно положение от общината.

6.Студенти с трайни увреждания да представят копие от валидно ТЕЛК решение.

**7.Стипендии се изплащат само по банков път .**

**Правила при класирането на кандидатите:**

* Всички кандидати с успех Отличен (6.00) получават стипендия.
* Класирането във II категория става **по низходящ ред на успеха до изчерпване на средствата** за съответното звено. Условието е кандидатите даса успешно положили всички изпити по учебния план.
* Оценките на студентите от специалност “Фармация”, които

провеждат специализация по клинична и промишлена фармация не влизат при изчисляването на общия им бал, с който кандидатстват за стипендия. При тази категория балът се формира само от оценките от изпитите по основната програма на специалността “ Фармация “.

**Срокове:**

-подаване на необходимите документи за редовни стипендии в звената на МУ-София от 23.10.2020 г. до 06.11.2020 г. вкл.

- обработка , класация и оформяне на 5 % извадка

от 11.11 - 13.11.2020 г.вкл.

-класиране на правоимащите -16.11.2020 г..

- второ заседание на комисията – 17.11.2020 г.

- подаване на документи в звената на МУ-София за еднократни помощи и награди – 09.11-10.11.2020 г.вкл.

- изплащане на стипендии на правоимащите студенти от 19.11.2020 г.

Подаването на декларацията и нужните документи на хартиен носител от студентите да се **извърши присъствено или онлайн в съответното звено** на МУ-София. Обработката им се извършва в счетоводството по отношение на дохода. Потвърждаване на успеха и участието за крайно класиране се извършва от учебен отдел , като данните на студентите се подават на г-н Митов по електронната система.

Списъкът на правоимащите , придружен с обработените документи за получаване на стипендии, от студентските канцеларии на факултетите/ колежа/ следва да се доставят на Зам.Ректора по учебната дейност за заверка и изготвяне на заповед.

**ЗАДЪЛЖАВАМ: К**омисията да определи стипендиантите по видове и по факултети / колежи / и да ми представи в срок до **18.11.2020 г**. окончателните списъци на правоимащите студенти и докторанти за издаване на заповед.

**РЕКТОР НА МУ-СОФИЯ:**

**Акад. Л. Трайков, дмн**